Home from Home is 'n stylvolle en verwelkomende selfsorghuis in die lowerryke voorstad Plattekloof Glen wat tussen Tafelberg en Durbanville Hills geleë is. Die huis bied maklike toegang tot die N1-hoofweg in die rigting van Kaapstad se middestad. Die Durbanville-wynroete is slegs 5 km van die huis af en die Stellenbosch-wynroete is net 25 km weg. Die naaste strand is by Milnerton wat net 7 km hiervandaan is en wat 'n lieflike uitsig van Tafelberg bied. Verder is daar 'n supermark net om die draai, die N1 Mall (net 1 km) en Century City wat net 3 km weg is.
Die huis is klein en verfrissend met slaapplek vir 6 gaste in 3 slaapkamers, …
Die huis is klein en verfrissend met slaapplek vir 6 gaste in 3 slaapkamers, 2 badkamers, 'n kombuis en 'n oopplan-eetkamer en -leefarea. Die hoofslaapkamer het 'n dubbelbed, 'n en suite-stort en 'n TV met DStv Classic. Die tweede slaapkamer het 2 enkelbeddens en die derde slaapkamer het 'n dubbelbed. Die laasgenoemde kamers deel 'n gesinsbadkamer wat met 'n bad en stort ingerig is. Albei die badkamers bied verhitting vir die koel winternagte.
Die kombuis spog met graniettoonbanke en is volledig toegerus met eetgerei, breekware, potte en panne, 'n skottelgoedwasser, wasmasjien, stoof, broodrooster, ketel, smoothie-maker, prutpot en ander klein toebehore.
Die knus sitkamer en eetarea het lugversoring en ook 'n houtkaggel. Die sitkamer het 'n TV met DStv Compact Plus, maar Premium is teen 'n ekstra koste beskikbaar. Die sitkamer lei na 'n kleiner leefarea met ingeboude braaigeriewe en 'n ingeboude kroeg met 'n HiFi-CD-speler, en dié kamer lei na 'n sonverhitte swembad en sonstoele.
Onbeperkte WiFi-toegang is in die huis beskikbaar. Hoewel die huis in 'n veilige omgewing is, is daar steeds 'n alarmstelsel. Die huis word weekliks skoongemaak. Die huis word deeglik skoongemaak en vars skoon beddegoed en handdoeke word elke Woensdag verander.